ഒടുവില് വജ്രായുധമെടുത്തു ബിജെപി, കേരളത്തില് അക്കൗണ്ട് തുറക്കും ഇന്ത്യയില് കേരളത്തിലൊഴികെയുള്ള എല്ലാ സ്ഥലങ്ങളിലും ഭരിച്ചിരുന്ന കോണ്ഗ്രസിനെ ഭിന്നിപ്പിച്ച് ദുര്ബലമാക്കി ആ ഗ്യാപ്പില് സ്ഥാനമുറപ്പിച്ചതാണ് ബിജെപിയുടെ തന്ത്രം. ഇതേ തന്ത്രം കേരളത്തിലും പയറ്റാനൊരുങ്ങുകയാണ് ബിജെപി.കോണ്ഗ്രസിലെ തമ്മില്തല്ല് കണ്ട് കോരിത്തരിക്കുകയാണ് അവര് . കോണ്ഗ്രസുകാരുടെ തമ്മില് തല്ല് ഇന്നോ ഇന്നലെയോ തുടങ്ങിയതല്ല. ഗ്രൂപ്പുകളിയൊക്കെ ഒരു വശത്തുനടക്കും അത്രതന്നെ. അതു കണ്ടിട്ട് കേരളത്തിലെ ബിജെപി വെള്ളം കോരണ്ട. കോണ്ഗ്രസിലെ നേതാക്കളുടെ തമ്മിലടികണ്ട് അതൊന്നു മൂപ്പിക്കാന് നോക്കുകയാണ് ആര്എസ്എസ് സൈദ്ധാന്തികനും ജന്മഭൂമിയുടെ മുന് എഡിറ്ററുമായ കെവി എസ് ഹരിദാസ്. ജന്മഭൂമിയിലെ അദ്ദേഹത്തിന്റെ ലേഖനത്തില് കുറിച്ചിരിക്കുന്നതിങ്ങനെയാണ്. ആര്ക്കെന്ത് അഭിപ്രായ വ്യത്യാസമുണ്ടെങ്കിലും കേരളത്തിലെ കോണ്ഗ്രസ് രാഷ്ട്രീയത്തിന്റെ നെടുംതൂണുകളാണ് കെ.കരുണാകരനും എ.കെ.ആന്റണിയും ഉമ്മന് ചാണ്ടിയും രമേശ് ചെന്നിത്തലയും. കെ.കരുണാകരന് ഇന്നില്ല. ആന്റണിയായിരുന്നു ഒരു കാലഘട്ടത്തിലെ നായകനെങ്കിലും അന്നൊക്കെ സംഘടന ചലിപ്പിച്ചിരുന്നത് ഉമ്മന് ചാണ്ടിയുടെ സംഘാടക മികവു കൊണ്ടായിരുന്നു എന്നതും പരമാര്ത്ഥം. കരുണാകരന്റെ ദത്തുപുത്രനെപ്പോലെയാണ് ചെന്നിത്തല വളര്ന്നുവന്നതത്രെ . ഇന്നിപ്പോള് ഉമ്മന് ചാണ്ടിയും ചെന്നിത്തലയും ചരിത്രം കാണാനാഗ്രഹിക്കാത്ത വിധത്തില് കോണ്ഗ്രസിനുള്ളില് അപമാനിക്കപ്പെട്ടിരിക്കുന്നു. വേണമെങ്കില് നിന്നോ ഇല്ലെങ്കില് ഇറങ്ങി പൊയ്ക്കോ.. ഇതാണ് ഹൈക്കമാന്ഡ് അവരോട് സ്വീകരിച്ച നിലപാട്. രാഷ്ട്രീയ രംഗത്ത് കയറ്റിറക്കങ്ങള് സ്വാഭാവികമാണ് എന്നാല് ഇത് ആ രണ്ടുപേരെ സംബന്ധിച്ചിടത്തോളം സഹിക്കാനാവുന്നതിനുമപ്പുറമാണ്. അക്ഷരാര്ഥത്തില് അവരെ അപമാനിക്കുകയാണ് ഹൈക്കമാന്ഡ് ചെയ്തത് ഇവരുടെ തണലില് വളര്ന്നുവന്ന ഇന്നത്തെ സംസ്ഥാന കോണ്ഗ്രസ് നേതൃത്വം അതിനൊക്കെ മൗനസമ്മതം നല്കുകയും ചെയ്തിരിക്കുന്നു. ഇവിടെ സമാനമായ അവസ്ഥ എ.കെ.ആന്റണിക്കാണ് സംഭവിച്ചതെങ്കിലോ? ആന്റണി ആലോചിച്ചിട്ടുണ്ടോ? ഒരു സംശയവും വേണ്ട, അദ്ദേഹം വാളെടുത്ത് പുറത്തിറങ്ങുമായിരുന്നു. എന്നും ആന്റണി അങ്ങിനെയായിരുന്നു. അധികാരത്തിന്റെ നെറുകയില് ആന്റണി എന്നും നിലകൊണ്ടിട്ടുമുണ്ട് ഭരണരംഗത്താവാം അല്ലെങ്കില് പാര്ട്ടി സംവിധാനത്തില്. അതൊരു കലയായിരുന്നു. കേരളത്തിലെ സ്ഥിതി മോശമാവുന്നു എന്ന് കണ്ടപ്പോള് അദ്ദേഹം കളം മാറിച്ചവിട്ടി ഡല്ഹിയില് ഹൈക്കമാന്ഡിന്റെ വിശ്വസ്തനായി മാറുന്നതാണ് കണ്ടത്. ഇന്നിപ്പോള് തന്റെ വിശ്വസ്തനായിരുന്ന ഉമ്മന് ചാണ്ടിയെയും ചെന്നിത്തലയേയും വെട്ടിനിരത്തുന്നത് കണ്ടിട്ട് നാവനക്കാതെ ഇരിക്കുന്നത് മര്യാദയാണോ എന്ന് തീരുമാനിക്കേണ്ടത് അദ്ദേഹം തന്നെയാണ്. ഇതാണ് ജന്മഭൂമിയിലെ ലേഖനം. എരിതീയില് എണ്ണയൊഴിക്കുക എന്നുപറഞ്ഞാല് ഇതാണ്. പക്ഷേ കേരളത്തിലെ കോണ്ഗ്രസ് നേതാക്കള് ഒന്ന് ആത്മാര്ത്ഥമായി ചിന്തിക്കുന്നത് നല്ലതാണ്. വ്യക്തി താല്പര്യങ്ങള്ക്ക് പ്രാധാന്യം കൊടുക്കാതെ കോണ്ഗ്രസ് എന്ന പ്രസ്ഥാനത്തിനുവേണ്ടി നിലകൊള്ളാന് ഇനിയെങ്കിലും ഒന്നു ശ്രമിക്കണം.അല്ലയെങ്കില് പൂട്ടിച്ച അക്കൗണ്ട് വീണ്ടും അവര് തുറക്കും. Video Link https:youtu.beKxdBVIcMrIThe post ഒടുവില് വജ്രായുധമെടുത്തു ബിജെപി, കേരളത്തില് അക്കൗണ്ട് തുറക്കും first appeared on MalayalamExpressOnline.